Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az adózás rendjéről szóló 1990. évi XCI. törvény (a továbbiakban: Art.) 4. §-ának (1) bekezdése kimondja, hogy ha e
Paragraph Index: 508

57. § (5) bekezdésében biztosított jogorvoslathoz való alkotmányos joggal összefüggésben visszásságot okoz az APEH elhúzódó eljárása és az ügy érdemében döntést tartalmazó közigazgatási határozat meghozatalának elmulasztása. A panaszos beadványában azt sérelmezte, hogy az APEH Észak-Budapesti Igazgatóságához benyújtott kérelmeire, adóügyének rendezését célzó beadványaira az adóhatóság nem válaszolt és érdemi intézkedéseket sem tett. Az állampolgári jogok országgyűlési biztosának általános helyettese a beszerzett dokumentumok alapján megállapította, hogy a panaszos 1992. és 1993. évi bevallását az előírt határidőben küldte meg az adóhatósághoz. Bevallásában sort tévesztett, amely arra vezetett, hogy folyószámláján adótartozás keletkezett. A panaszos 1993. szeptember 3-án és 1994. szeptember 9-én levélben kifogásolta tartozása jogcímét, és folyószámlája rendezését kérte. Az adóhatóság mindkét kérelmét válasz nélkül hagyta. A panaszos ezt követően 1996. február 12-én az APEH Adóügyi Főosztálya intézkedését kérte, majd ugyanilyen tartalmú kérelmet intézett 1996. augusztus 30-án és 1997. augusztus 17-én az adóhatósághoz is, de érdemi választ ismét nem kapott. A panaszos ügyében érdemi intézkedés csak az általános helyettes megkeresését követően,

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes